GiliGold/VAD_KnessetCorpus huggingface dataset:
<מוריה אשכנזי: בכל מקרה זה חלק מההיערכות של כיתות א' ושל כיתות ב'.
עמרם מצנע: זה חלק מהיערכות בתי-הספר בכלל.
<מוריה אשכנזי: יש לי שאלה, אותם 9% מהכיתות שמספר התלמידים בהן קרוב ל-40 בכיתה – יש התפלגות ארצית באילו קבוצות אוכלוסייה זה קיים?
עמרם מצנע: במסמך הזה אין.
<מוריה אשכנזי: למה שלא נדע?
<מוריה אשכנזי: אולי זאת אוכלוסייה בסיכון?
<מוריה אשכנזי: חשוב לדעת.
עמרם מצנע: לפי הנתונים, בשתי אוכלוסיות הצפיפות יותר גדולה: בעשירונים העליונים והשנייה במגזר הערבי.
עמרם מצנע: ההפרשים לא גדולים, אבל זה יותר.
מוחמד ברכה: למה זה עבר כל כך בקלות שזה יעבור בוועדת כספים?
מוחמד ברכה: גם אתה מהקואליציה.
מוחמד ברכה: אפשר לסמוך עליך.
מוחמד ברכה: יכלו לסמוך עליך.
יצחק הרצוג: ניהלנו על זה קרב בוועדת הכנסת.
עמרם מצנע: אני לא יודע מה קרה שם בדיוק.
עמרם מצנע: שר האוצר עם יושב-ראש הקואליציה - -
יצחק הרצוג: זה לא הם, זה היה לדעתי משרד האוצר שעשה את זה.
מוחמד ברכה: שם מעיפים את זה בחבילה.
מוחמד ברכה: לא בדיון.
עמרם מצנע: כל מה שאני רוצה לומר זה להדגיש את החשיבות של כיתות א'-ב'.
עמרם מצנע: אני לא צריך להדגיש את זה כי אתם עצמכם מבינים את זה ועושים לא מעט.
עמרם מצנע: אני חושב שהגיע הזמן לרדת מהמספר המיתולוגי 40 ל-35 אם באמת רק 9% מהכיתות בארץ הן מעל 35 ילדים ההוצאה הכספית היא לא משמעותית, ואני מבקש ממשרד החינוך שיכין נתונים בלי להכניס בחשבון גם תוספת כיתות.
עמרם מצנע: תמיד מכניסים תוספת כיתות שהוא דבר לא הכרחי.
עמרם מצנע: העניין העיקרי הוא הפדגוגי.
עמרם מצנע: ברוב בתי הספר היסודיים בארץ – ולא עשיתי בדיקה – יש מספיק כיתות לימוד שהפכו להיות כיתות ספח, ואם נקטין את כיתות א' ונאפשר לרדת לתקן של 35 תלמידים בכיתה אני חושב שנעשה מעשה חשוב.
עמרם מצנע: אני יכול לומר שאחד הדברים שעשינו בירוחם, והיו מאוד אפקטיביים, הוא שלקחנו בסוף כיתה א' את שלא עמדו בקריטריונים – זה היה יותר מ-10% - ועשינו להם מחנה קיץ של שלושה שבועות, וזה שיפר בצורה משמעותית את תחילת כיתה ב', והביא את הילדים לקו משותף.
עמרם מצנע: אני יודע שהיום משרד החינוך מדבר על קייטנות – מה שנקרא רשמיות – אני מקווה שזה יתחיל בשנה הבאה – אז חלק מהעניין הוא גם הנושא הזה של תגבור למידה למי שלא עומד במטלות כפי שהוגדרו לסוף כיתה א'.
עמרם מצנע: אסתי, בבקשה.
<אסתר שחר: רק משפט אחד לגבי 35 ילדים בכיתה.
<אסתר שחר: אני רוצה להגיד שזה לא מספר מוחלט כשמדובר על כיתות ג' עד ו' מכיוון שזה תלוי במדד הפיקוח של בית-הספר.
<אסתר שחר: יש בתי-ספר שזה מגיע ל-39 ילדים, ואז מה הועילו חכמים בתקנתם?
<אסתר שחר: זה כבר ילד אחד, זה כבר לא עקרוני.
<אסתר שחר: אז אם מחליטים על מספר אז שיהיה מספר מוחלט, ולא לפי מדד טיפוח.
עמרם מצנע: בכלל, לכיתות ג' ומעלה יש תכנית - -
<אסתר שחר: אבל לפעמים זה 39 ילדים.
<אסתר שחר: אצלי זה 39 אז זה כבר לא משנה.
עמרם מצנע: נכון, אני מסכים אתך.
עמרם מצנע: קורים גם דברים נוספים.
עמרם מצנע: הלוא אם ילדים יוצאים מבית-ספר ופתאום הכיתות נעשות קטנות מדי אז משרד החינוך מחייב לאחד כיתות.
עמרם מצנע: זה קורא לפעמים בכיתה ה' או ו', וזאת גם טרגדיה חברתית בבתי- הספר האלה.
עמרם מצנע: תודה רבה לכולם.
עמרם מצנע: הנושא הוא: אישור תקנות מכוני כושר (רישוי ופיקוח)(פטור מנוכחות מדריך בחדר כושר).
עמרם מצנע: קודם כל, אני רוצה להביע הערכה למשרד התרבות והספורט על כך שלא ניצל את כל החודש שהענקנו לו, ושבועיים לאחר שאישרנו לבתים פרטיים רבי דירות, אנחנו נדרשים גם לדון בהצעה של השרה לימור לבנת לתקנות, כפי שציינתי.
עמרם מצנע: תתחילו אתם, בבקשה.
<מיטל שרעבי: בהמשך לישיבה שהתקיימה ב-4.6, שבה ניתן פטור נוכחות למדריך בבנין מגורים ובמקומות עבודה, אנחנו רוצים לתת פטור נוסף לחדרי כושר בבתי מלון, בכפוף להתקיימות התנאי שמופיע בסעיף 3ב(1) לחוק מכוני כושר, שבמקום שמתאמנים קטינים יהיה מדריך לאימון קטינים.
<מיטל שרעבי: הפטור, למעשה, יינתן בכל זמן שמתאמנים שם בגירים.
<מיטל שרעבי: הדבר השני שאנחנו רוצים להוסיף זה להחיל חובה על כל המקומות בהם ניתן פטור.
<מיטל שרעבי: קרי: בנין מגורים, מקומות עבודה ובתי מלון, שתהיה חובת הצבת שלט כדי שיהיה ברור לכל המתאמנים שיש איסור להתאמן בלא נוכחות מדריך לאימון קטינים.
<מיטל שרעבי: הפטור, כאמור, ניתן לבתי מלון שמשמשים את אורחי בית המלון שאינם מחזיקים במנוי.
<מיטל שרעבי: זאת אומרת, אם נודע לנו שישנה תופעה שבתי מלון בערים גדולות כמו ירושלים ותל אביב, אנשים מגיעים לא במסגרת הנופש ועושים מנוי, סוג של התקשרות עם בית המלון והם בעצם מבקשים להתאמן בחדר הכושר, כמו כל חדר כושר מסחרי.
<מיטל שרעבי: בעצם, אם בית מלון משמש כחדר כושר מסחרי, אז הפטור לא יחול.
<מיטל שרעבי: זאת אומרת, תהיה חובה של נוכחות מדריך במקרה שיש שם מנויים.
<מיטל שרעבי: במקרה שיש רק אורחים של בית המלון ובית המלון יידע את המתארחים בו בעת קבלת המפתח או בעת ההתקשרות שהחוק אוסר על אימון קטינים ותהיה חובת הצבת שלט, אז בעצם הפטור יחול.
<מיטל שרעבי: אנחנו מבקשים גם להוסיף את סעיף 5, שאומר בפירוש שהוראות תקנות אלה אינן גורעות מסעיף ב(1) לחוק, שמחייב מדריך לאימון קטינים.
<מיטל שרעבי: שיהיה ברור לכל מי שקורא את החוק שהפטור ניתן רק לאימון בגירים.
עמרם מצנע: אתה רוצה להוסיף משהו?
<מיטל שרעבי: אני רק אוסיף דבר נוסף, שהתיקון המוצע הוא בעקבות החלטת ממשלה שהתקבלה ב-18.11.2012, לפיה הוטל על שרת התרבות והספורט לפעול ולפטור מפעילי חדר כושר בבתי מלון הפתוחים לאורחי בית המלון.
<מיטל שרעבי: זאת אומרת, היוזמה להצעת החוק היא כתוצאה מהחלטת ממשלה שהתקבלה בענין.
עמרם מצנע: כן, מי שרוצה לדבר, להתייחס צריך להירשם אצל יהודית.
עמרם מצנע: ראשון הדוברים יהיה יצחק קדמן, בבקשה.
<יצחק קדמן: אני מנכ"ל המועצה לשלום הילד.
<יצחק קדמן: אני מוכרח לומר שאני מאד מתפלא על משרד הספורט דווקא, שהגיש את ההצעה הזאת.
<יצחק קדמן: שרת הספורט, ברוב הגינותה, במכתב שהיא שיגרה אליך ושקיבלנו אותו לקראת הישיבה, מציינת שהסיבה העיקרית היא הרצון לסייע לבתי המלון להפחית את העלויות שלהם, ובין השאר, עלות אחזקת מדריך כושר.
<יצחק קדמן: דומה הדבר בעיניי לו היו מבקשים מחר לפטור את בתי המלון מלהחזיק מציל בבריכה שהם מתפעלים לרווחת הנופשים.
<אשר גרנר: הם רוצים אבל זה לא עוזר.
<יצחק קדמן: זה יבוא, השלב הבא.
<יצחק קדמן: אין לי שום דבר נגד בתי מלון, להיפך.
<יצחק קדמן: אני אשמח אם הם ירוויחו ויתפרנסו בכבוד.
<יצחק קדמן: אני לא חושב שזה צריך לבוא על חשבון הקטינים שיהיו היחידים שיפגעו כתוצאה מהענין הזה מפני שהתוצאה תהיה שלא רק שיש דבר שהוא בעיניי כבר פסול היום לחלוטין וזה בתי מלון שקובעים מראש שהכניסה לקטינים, גם כשהם באים עם ההורים שלהם, אסורה.
<יצחק קדמן: תארו לעצמכם שהיה כתוב בבית מלון שהכניסה אסורה לקשישים או לנשים או לכל קבוצת אוכלוסייה אחרת.
<יצחק קדמן: אני בעצמי נתקלתי בענין הזה.
<יצחק קדמן: ביקשתי לנפוש בבית מלון מסוים עם הבנות שלי, ואני מעיד עליהן שהן הבנות השקטות ביותר בעולם ולא מפריעות לאיש, וקיבלתי תשובה עזת מצח, שאני לא יכול להביא את הבנות שלי לבית מלון.
<יצחק קדמן: עכשיו, לא מספיק לנו בזה, בבתי מלון אנחנו ניתקל בשלטים ליד חדר הכושר, שאומרים: הכניסה לקטינים אסורה, כי אין שם מדריך ואחרים יכולים להיכנס.
<יצחק קדמן: למה אני מתפלא על משרד הספורט?
<יצחק קדמן: משרד הספורט צריך לעודד כושר ופעילות גופנית של קטינים.
<יצחק קדמן: אנחנו יודעים מה קורה היום עם השמנה של קטינים, אנחנו יודעים מה קורה היום עם קטינים שלא זזים וצריך לעודד אותם לעשות פעילות ספורט, שהפכה להיות פחות ופחות רלוונטית להרבה מאד בני נוער.
<יצחק קדמן: אז הקטינים יהיו במלון, אבא ילך לעשות כושר בחדר כושר והילדים ילכו לאכול המבורגר, כי שם אין מגבלה לקטינים ויכולים לאכול כמה שהם רוצים ולרבוץ מול הטלוויזיה או מול המחשב או מול האייפון או מול האייפד.
<יצחק קדמן: למה שלא נאפשר ואפילו נעודד אם משרד הספורט רוצה לעזור לסבסד את בתי המלון, שייתן להם בונוס על הפעלת חדר כושר.
<יצחק קדמן: אדרבא, שיהיו שם מדריכים שקיבלו הסמכה לעבוד עם קטינים, שזה חלק גדול ממדריכי הכושר ותעודדו בפעילות נופש של משפחה, שהילדים יעשו כושר בעצמם או מדריך או עם הוריהם.
<יצחק קדמן: השורה התחתונה תהיה שבתי המלון שירצו לחסוך את ההחזקה של משכורת של מדריך כושר בחדר כושר יגידו: אנחנו פטורים מהיום מלהחזיק.
<יצחק קדמן: יהיה חדר כושר בבית המלון, כל מבוגר שירצה לעשות פעילות יוכל לעשות את זה.
<יצחק קדמן: לקטינים הכניסה תהיה אסורה ועוד החוק או התקנות מחייבים לשים שלט שהכניסה לקטינים אסורה כי אין מדריך.
<יצחק קדמן: אני חושב שזה דבר לא טוב, אני חושב שזה דבר לא ראוי.
<יצחק קדמן: אם רוצים להוזיל עלויות של בתי מלון יש דרכים אחרות.
<יצחק קדמן: אני לא אתנגד שמשרד הספורט יסבסד את בתי המלון על מנת שיגבירו פעילות גופנית לנופשים ולא להיפך.
<יצחק קדמן: התוצאה הסופית של קטינים שלא יוכלו להיכנס בזמן נופש עם הוריהם לחדרי כושר הוא בדיוק ההיפך ממה שמשרד הספורט כל הזמן רוצה ומצהיר וגם מה שמשרד החינוך עושה בפעילות שנקראת "זוזו", נדמה לי, שמטרתה לעודד בני נוער לעסוק בספורט ולעסוק באימון גופני.
<יצחק קדמן: לכן, אני הייתי מבקש לא לעשות את הדבר הזה, לא להדיר קטינים מחדרי כושר בכל מקום, גם לא בבתי מלון.
<יצחק קדמן: בטח לא בבתי מלון בזמן שהם נמצאים בנופש ואנחנו מעוניינים לעודד את זה שהם יעשו פעילות ספורטיבית.
עמרם מצנע: מר שמואל צוראל, בבקשה.
<שמואל צוראל: תודה רבה.
<שמואל צוראל: בוקר טוב.
<שמואל צוראל: אני מנכ"ל התאחדות המלונות בישראל.
<שמואל צוראל: ראשית, אנחנו רוצים להודות ולציין את משרד התרבות והספורט על ההיענות המהירה להחלטת הממשלה ולהובלת הנושא הזה, שעליו קבלנו תקופה ארוכה.
<שמואל צוראל: אנחנו גם רוצים להודות לוועדה וליושב ראש הוועדה, שהקפידו על קיום אותה החלטת ממשלה כלשונה.
<שמואל צוראל: הסוגיה הזאת נבדקה על ידינו הרבה לפני שהתייצבנו בפני הוועדה להוזלת הנופש בישראל, הוועדה הממשלתית, והצגנו אותה.
<שמואל צוראל: בדקנו אותה בכל רחבי העולם כולו.
<שמואל צוראל: לא מצאנו מקום אחד שבו בבית מלון נדרשה נוכחות מדריך.
<שמואל צוראל: בכל בתי המלון שאותם בדקנו, יש לנו גם דוגמאות מצולמות, מצאנו שלטי אזהרה מסוגים שונים, כולל אותו שלט אזהרה שמדובר כאן, שמוצע כאן, שקיים בצורה נרחבת בכל רחבי אירופה ולמעשה, אפילו מוצדק על ידי דירקטיבה אירופאית של האיחוד האירופאי.
<שמואל צוראל: הסוגיה הזאת נבדקה על הצד הכלכלי שלה וגם על הצד הבטיחותי שלה.
<שמואל צוראל: משתי הסיבות האלה לא נמצא לזה מקום.
<שמואל צוראל: אין שום ספק שאנחנו גם מסכימים בהחלט לסייג שאם מלון הופך להיות למועדון מינויים, צריכים לחול עליו כל מה שחל על מועדון מינויים, אפילו מבחינת הצדק והשוויון בין מתחרים זה צריך להתקיים, שלא לדבר על הצד הבטיחותי של הדבר.
<שמואל צוראל: שלא נקבל פה את הרושם שמחר בבוקר כל מדריכי חדרי הכושר במלונות ישראל מפוטרים.
<שמואל צוראל: מלונות רבים ימשיכו להעסיק מדריכי חדר כושר מתוך שיקול עסקי טהור כי זה טוב להם.
<שמואל צוראל: המדריכים האלה יעבירו שיעורים והמדריכים האלה יתנו הדרכות.
<שמואל צוראל: הנושא תלוי באופיו של המלון, בעונתיות, בסוג הקהל שמבקר בו.
<שמואל צוראל: אשר לשאלת הקטינים: אני קצת לא מבין את הענין כי כרגע על כל המעליות בכל בתי המלון במדינת ישראל, בהוראת משרד התמ"ת, מופיעה אזהרה שאוסרת על קטינים עד גיל מסוים - -
<יצחק קדמן: גיל 14.
<שמואל צוראל: - - להיות במעלית.
<שמואל צוראל: זאת אומרת, גם פה מדירים את הקטינים משימוש באמצעי - -
<יצחק קדמן: לא, הם יכולים עם ההורים שלהם לעלות.
<שמואל צוראל: יפה.
<שמואל צוראל: הנושא של קטין בחדר כושר, גם היום לא מספיק המדריך הקיים מסיבה נורא פשוטה: קטינים בחדרי כושר מחייבים מדריך שיודע להדריך קטינים.
<שמואל צוראל: והמדריכים הקיימים היום, רק חלקם יודע בכלל להדריך קטינים.
<שמואל צוראל: מכאן, שאם ישנו מלון בקיץ באילת או בים המלח, בשיא העונה, בשיא החופש הגדול, ויהיו רבים כאלה כי יש רבים כאלה גם כיום, שרוצה להעביר חוג לקטינים אצלו במלון, חוג מיוחד לילדים, חוג מיוחד לנוער כי גם יש הבדל בין ילדים לנוער, ירצה לעשות את הדבר הזה, בוודאי שיוכל לעשות את הדבר הזה, אולי אפילו ישווק את הדבר הזה ואולי אפילו יתפרנס ממנו.
<שמואל צוראל: כך שאנחנו לא מוצאים שום סיבה אלא רק לברך על התקנות האלה, שלמעשה אולי יכניסו קצת יותר סדר בדבר שלמעשה העמיד את רוב חדרי הכושר רוב השנה סגורים בגלל חוסר כדאיות.
עמרם מצנע: יש עוד מישהו שרוצה לומר משהו?
עמרם מצנע: מה פדרמן?
<עמי פדרמן: אם אתה נותן לי זכות דיבור, כדי שזה לא יישמע כדבר נקודתי, זה חלק ממאמץ כולל של הממשלה ושל הענף להוזיל את עלויות הנופש, וזו רק נקודה אחת.
<עמי פדרמן: יש עוד רבות אחרות שגורמות היום לכך שעלויות התפעול כל כך גבוהות שבסופו של דבר זה בא לידי ביטוי במחירים כי מישהו בסוף צריך לשלם, ופוגע בתנועת התיירות, שהיא חשובה לישראל באופן כללי, כך שזה חלק ממאמץ גדול לשפר ולהגדיל את תנועת התיירות לישראל.
עמרם מצנע: אני מבקש מהיועצת המשפטית, ממרב, שתקרא את התקנה.
<מירב ישראלי: אני מתנצלת שלא שמעתי את מיטל אז אני אחזור אולי.
<מירב ישראלי: "תקנות מכוני כושר (רישוי ופיקוח) (פטור מנוכחות מדריך בחדר כושר), התשע"ג-2013.
<מירב ישראלי: " זה יהיה תיקון לתקנות שאישרנו לפני שבועיים, תוספת.
<מירב ישראלי: "בתוקף סמכותי לפי סעיף 3 לחוק מכוני כושר (רישוי ופיקוח), באישור ועדת החינוך, אני מתקינה תקנות אלה: פטור מנוכחות מדריך בבתי מלון.
<מירב ישראלי: מכון כושר המצוי בבית מלון, כהגדרתו בחוק שירותי תיירות, התשל"ו-1976, יהיה פטור מנוכחות מדריך אם מתקיימים בו כל אלה: הוא משמש את אורחי בית המלון שאינם מחזיקים במנוי לשימוש בחדר הכושר ושאינם קטינים בלבד;" בענין הזה, ראיתי פשוט שדן אורן נכנס.
<מירב ישראלי: דן, דיברתי עם יעקב אתמול והוא אמר לי שלגבי הענין של החריג של המנוי, אתם צריכים עוד לנסח אותו.
<מירב ישראלי: אז רציתי לדעת אם הנוסח הזה - -
<דן אורן: להגדיר אותו.
<מירב ישראלי: יש לכם הגדרה?
<דן אורן: אין לנו.
<מירב ישראלי: אולי תגיד את המהות לפרוטוקול כדי שנוכל לנסח את זה אחר כך.
<דן אורן: המהות היא שמי שמנוי בחדר כושר של מלון - -
<דן אורן: זה בעצם לא רק להגיד מנוי חודשי או משהו כזה.
<דן אורן: למשל, כרטיסיות, שזה יכלול את כל הדברים שאדם בא רק לחדר הכושר והוא לא באמת אורח במלון.
<דן אורן: אנחנו אומרים את זה לפרוטוקול כדי שאחר כך נוכל לנסח את זה בצורה יותר בהירה.
<מיטל שרעבי: סליחה, אני לא בטוחה שיש צורך להגדיר מנוי.
<מירב ישראלי: זה מה שמשרד המשפטים אמר לי אתמול.
<מיטל שרעבי: אתמול שוחחתי באמת עם יעקב פרידר, וכשניסינו להגדיר, זה הביא אותנו לכל מיני מקומות שלהיפך, ההגדרה יכולה קצת לבלבל - -
<מירב ישראלי: לא, אבל דווקא אם את משאירה את זה פתוח אז יכולים למצוא כל מיני דרכים לעקוף את זה.
<מירב ישראלי: זאת ההתלבטות.
<מיטל שרעבי: מאד התקשינו למצוא הגדרה.
<מירב ישראלי: אני מבינה.
<מירב ישראלי: לכן, אנחנו משאירים את זה אולי לאחר כך.
<מירב ישראלי: אם לא נצליח, נשאיר את זה ככה אבל לפתוח לנו פתח להגדיר את זה אבל המהות היא שאדם שבא לצורך חדר כושר ולא למלון כאורח, אז מפאת השוויון במכוני כושר וכולי, זה לא יחול.
<מירב ישראלי: אני רק אומרת את זה לפרוטוקול.
<מירב ישראלי: "הנהלת בית המלון יידעה את המתארחים בו שהחוק אוסר על אימון קטינים בלא נוכחות מדריך לאימון קטינים בעת החתימה על ההתקשרות עם המלון או בעת מסירת המפתח לחדר המלון נמסר למתקשר או למקבל המפתח, לפי העניין, טופס הכולל את נוסח השלט האמור בתקנה 4.
<מירב ישראלי: חובת הצבת שלט.
<מירב ישראלי: " החובה, דרך אגב, היא לא רק על המלונות, היא גם על המקומות שאישרנו לפני שבועיים.
<מירב ישראלי: "בכניסה לחדר כושר שניתן לגביו פטור כאמור בתקנות אלה, במקום בולט לעין, יוצב שלט ונוסחו יהיה "לידיעתך: החוק אוסר על אימון קטינים בלא נוכחות מדריך לאימון קטינים".
<מירב ישראלי: בשלט יתקיימו התנאים הבאים: השלט יהיה מחומר קשיח, למעט קרטון, ומידותיו 50*40 סנטימטרים לפחות; האותיות בשלט יהיו בצבע שחור ובגודל אחיד של 2.5*2.5 סנטימטרים לפחות; גובה השלט יהיה בין 1.80 מטרים לבין 2.20 מטרים מהרצפה והשלט לא יוסתר על ידי חפץ כלשהו.
<מירב ישראלי: שמירת דינים.
<מירב ישראלי: אין באמור בתקנות אלה כדי לגרוע מהוראות סעיף 3(ב)(1) לחוק המחייב נוכחות של מדריך לאימון קטינים בכל עת שקטינים מתאמנים בחדר הכושר.
<מירב ישראלי: " אני לא יודעת אם יש צורך בזה.
<מירב ישראלי: "תחילה.
<מירב ישראלי: "
עמרם מצנע: יש לי שאלה: זה מספיק שבשלט כתוב: לידיעתך, החוק אוסר?
עמרם מצנע: צריך להיות כתוב: במלון זה אין מדריך.
עמרם מצנע: מביאים לידיעתו את החוק.
<מיטל שרעבי: אני רוצה להתייחס לדברים של דוקטור קדמן.
<מיטל שרעבי: זה לא בהכרח שבית המלון באמת לא יעסיק מדריך.
<מיטל שרעבי: יש לו פטור אבל יכול בית מלון לבוא ולהגיד, במיוחד בערים, שיש לי אימונים ואני רוצה שקטינים יבואו ויתאמנו ובכל זאת, הוא יעסיק מדריך או מדריך שיש לו גם הכשרה לאימון קטינים.
עמרם מצנע: ומלון שאיננו מעסיק מדריך, האם הנוסח הזה מספיק כי בעצם רק הבאנו לידיעתו של הנכנס לחדר כושר - -
<מיטל שרעבי: צריך באמת לשים לב אם יש נוכחות של מדריך כי יש מצבים שבאמת תהיה נוכחות של מדריך.
<מיטל שרעבי: זה לא בהכרח שבית מלון יהיה ללא - -
עמרם מצנע: אז אני אומר שהשלט הוא אחיד ויש בו תוספת.
עמרם מצנע: בבית מלון שבו אין מדריך, צריך להיות כתוב שאין מדריך.
עמרם מצנע: לידיעתך, בחדר כושר זה אין מדריך.
<מיטל שרעבי: אני חושבת שזה קצת בעייתי כי בית מלון יכול להחליט עכשיו שהוא לא מעסיק מדריך ו - -
עמרם מצנע: אז הוא יתלה אותו.
<מיטל שרעבי: אז הוא פשוט יוריד וישים?
עמרם מצנע: אחרת, הבאנו לידיעתך את החוק אבל האם בבית המלון הזה יש מדריך או אין?
<מיטל שרעבי: אני חושבת שזה מאד דינמי ואולי כדאי שתתייחסו לזה כי - -
עמרם מצנע: דינאמי בסדר אבל אפשר לתלות שלט ולהסיר אם רוצים.
<שמואל צוראל: ללא ספק, אזכור החוק יבוא בצמוד לדברי המלון לאורחיו.
<שמואל צוראל: המלון יגיד לאורחיו: אתה מוזמן לחדר הכושר, לידיעתך, או יגיד לאורח: בשעות אלה ואלה פועל מדריך חדר כושר שמורשה לקטינים או כל הודעה אחרת.
<שמואל צוראל: ציטוט החוק מתחת לזה נועד למנוע את המצב שבו יש שעות שבהן קיים מדריך לקטינים או כיתות לקטינים או דבר מהסוג הזה אבל הורה, בטעות, יכול להניח מתוך זה, שהוא יכול בכל שעה משעות היום להכניס את ילדו פנימה.
<שמואל צוראל: אז פשוט בשביל למנוע את המצב הזה.
<אשר גרנר: אני ממשרד הפנים.
<אשר גרנר: אני חושב שכבוד היושב ראש צודק בענין הזה והוא מכוון לזה שצריך להביא לתשומת לב.
<אשר גרנר: אני מדבר על הבגירים ולא על הקטינים, שאין מדריך חדר כושר בחדר כושר זה.
<אשר גרנר: אם תשימו אותו אחרי זה בצהרים, תוריד את השלט.
<אשר גרנר: מה הכוונה?
<אשר גרנר: זה דומה בדיוק לענין של מכירת משקאות משכרים שכתוב: אסור למכור משקה משכר מתחת לגיל 18 או משעה זו וזו או בהיבט של עישון.
<אשר גרנר: זאת אומרת, להביא לידיעת ציבור הבוגרים בחדר הכושר שאין מדריך חדר כושר.
<אשר גרנר: זו הכוונה.
עמרם מצנע: אז את זה צריך להוסיף.
<מירב ישראלי: אז יהיה: בחדר כושר זה אין מדריך לאימון קטינים, משהו כזה.
<מיטל שרעבי: אבל אז השלט לא תמיד יוצב שם.
<מירב ישראלי: יכולים לשים אותו ולהוריד אותו כשיש.
<מירב ישראלי: ..
עמרם מצנע: לסובב אותו, להפוך אותו.
<מיטל שרעבי: אני חושבת אחרת:
<מיטל שרעבי: אני חושבת שאולי כן כדאי שהשלט הזה תמיד יהיה שם - -
עמרם מצנע: השלט הזה צריך להיות תמיד אבל בנוסף לו...
<מיטל שרעבי: אוקי, בנוסף לו.
עמרם מצנע: כן, לא אמרתי במקום.
<קריאה: בנוסף לזה, המלון יעיד על מה הוא עושה.
<מירב ישראלי: זה רק לגבי מלון אבל, כי אמרתי שזה חל גם על בתי מגורים ועל מקומות עבודה.
<מירב ישראלי: אז זה פחות ענין הקטינים, הוא פחות רלוונטי למרות שבבתי מגורים גם זה רלוונטי.
עמרם מצנע: אנחנו עוסקים עכשיו במלון.
עמרם מצנע: צריך להוסיף את זה גם שם כי יכול להיות גם שעות מהיממה שכן יהיה מדריך.
עמרם מצנע: בחופשות מרוכזות, נגיד בקיץ, שיש הרבה בני נוער וצעירים - -
<מירב ישראלי: אז זה בעצם בכל עת שאין מדריך לאימון קטינים בחדר הכושר, יהיה שלט נוסף שיגיד: אין מדריך ל - -
עמרם מצנע: עוד מישהו רוצה להוסיף משהו?
עמרם מצנע: אני הקשבתי לדברים של מר קדמן ואני חושב שיש היגיון בתקנה הזאת.
עמרם מצנע: בהרבה מאד מקומות בעולם נהוג בכלל להטיל אחריות על המשתמש, בין אם זה בחדר כושר ודרך אגב, יש הרבה מאד מקומות בעולם שאין מצילים, לא בבריכות ואפילו לא בים.
עמרם מצנע: אנחנו קצת עם עודף רגולציה, לפי דעתי, במדינת ישראל, וגם עודף בירוקרטיה, שבסופו של דבר גם לא אוכפים אותה.
עמרם מצנע: אז אני חושב שיש בזה היגיון.
עמרם מצנע: על כן, אנחנו מצביעים.
עמרם מצנע: פה אחד.
<יצחק קדמן: אפשר לבקש בקשה?
<יצחק קדמן: שתי בקשות: א.
<יצחק קדמן: הייתי מבקש שהוועדה הזאת תיזום דיון לגבי שימוש בחדרי כושר בקרב קטינים בני 15 ומעלה.
<יצחק קדמן: אני חושב שהגיע הזמן לשנות את התקנה הישנה הזאת, ולעודד קטינים להשתמש בחדר כושר.
<יצחק קדמן: אני חושב שזה ארכאי לגמרי שאסרו על קטינים עד 17.5 - -
עמרם מצנע: עד 18.
עמרם מצנע: רישיונות נותנים להם ב-16.
<יצחק קדמן: 18 פחות יום.
<יצחק קדמן: הם מטיסים מטוסים כמעט בגיל הזה רק בחדר כושר לא נותנים להם להרים משקולות.
<יצחק קדמן: הגיע הזמן לעשות דיון אם לא לשנות את זה, שזה יפתור חלק מהבעיה.
<יצחק קדמן: דבר שני, באשר לשלט, אני מבקש שהוא ינוסח באופן פוזיטיבי ולא באופן נגטיבי.
<יצחק קדמן: הכוונה היא שאם כבר צריך לעשות את זה, שייכתב ששימוש בחדר כושר מחייב מדריך מיוחד לקטינים או באיזה נוסח שלא יהיה, שיהיה כתוב שהאחריות היא על המקום ואז יהיה כתוב שכרגע אין מדריך כושר.
<יצחק קדמן: ולא שיהיה כתוב שאסור לקטינים להיכנס.
<מירב ישראלי: לא, החוק אוסר על קטינים - -
<יצחק קדמן: אני מדבר על משהו פוזיטיבי.
<יהודית גידלי: החוק מתיר שימוש בחדר כושר בנוכחות מדריך כושר.
<יצחק קדמן: כשמשת
<יצחק קדמן: משים בחדר כושר עם קטינים, זה מחייב נוכחות מדריך מיוחד.
<יצחק קדמן: זה מה שאני רוצה שיהיה כתוב.
<יצחק קדמן: זה אותו דבר רק פוזיטיבי ולא נגטיבי.
עמרם מצנע: אני מבין מה שאתה אומר.
עמרם מצנע: מה אומרים המשפטנים?
עמרם מצנע: "החוק מתיר" זה מספיק ברור שהחוק אוסר?
<מירב ישראלי: לא, הרעיון פה הוא לעשות סוג של הערת אזהרה כזאת.
<מירב ישראלי: אם אתה אומר: החוק מתיר, אז זה כאילו אוקי, נכון שזה רק בתנאי מסוים.
<יצחק קדמן: החוק מחייב בעת אימון קטינים שיהיה נוכח מדריך כושר מיוחד.
<מירב ישראלי: אפשר, זה אותו דבר למעשה.
<יהודית גידלי: זה לא אותו דבר.
<מירב ישראלי: לא, מבחינת המשמעות זה אותו דבר.
<יהודית גידלי: את מבינה את הרוח.
<יהודית גידלי: זה מאד לא נעים כשבן אדם אומר: אסור לך להיכנס.
עמרם מצנע: לא, זה נכון, אבל אני שואל את המשפטנים כי יש הבדל.
עמרם מצנע: גם לא כותבים לך בכביש לך מותר לנסוע עד 80.
עמרם מצנע: בעצם כתוב.
עמרם מצנע: ...
<מירב ישראלי: כן, זה אותו רעיון.
<מירב ישראלי: זה סוג של תמרור אזהרה בעצם.
<מירב ישראלי: זה נכון.
<מירב ישראלי: מבחינה משפטית אין הבדל בין זה לזה.
<מירב ישראלי: אפשר לכתוב גם ככה וגם ככה.
<מירב ישראלי: המשמעות היא אותה משמעות.
עמרם מצנע: אז אני מקבל את ההערה הזאת שצריך לתקן: החוק מאפשר.
<יהודית גידלי: לא, החוק מחייב נוכחות מדריך כושר לקטינים.
<דן אורן: השימוש בחדר כושר יתקיים אך ורק בנוכחות מדריך - -
<יהודית גידלי: החוק מחייב שימוש בחדר כושר לקטינים בנוכחות מאמן כושר לקטינים בלבד.
<יצחק קדמן: מחייב נוכחות מדריך בעת שימוש על ידי קטינים.
עמרם מצנע: אני גם מקבל את ההערה הראשונה, לבחון את הדרך כדי שזה לא יחול על בני 18 אלא נניח מ-14,15.
עמרם מצנע: הוועדה מאשרת את התקנות עם התיקונים שסיכמנו עליהם ורושמת לעצמה שהיא תבחן את האפשרות לשנות את המונח "קטינים", שכרגע זה מופיע עד גיל 18.
עמרם מצנע: גם לי זה נראה אבסורד, ולהתאים אותו לרוח הזמן.
<מירב ישראלי: זה מחייב תיקון חקיקה.
עמרם מצנע: אני פותח את ישיבת ועדת החינוך, התרבות והספורט.
עמרם מצנע: על סדר היום הצעה לסדר היום (דיון מהיר): הגברת הפיקוח על בטיחות הבילוי במתקני שעשועים בתקופת הקיץ.
עמרם מצנע: חבר הכנסת ג'מאל זחאלקה הגיש את הבקשה.
ג'מאל זחאלקה: תודה רבה, כבוד היושב-ראש.
ג'מאל זחאלקה: אני מעלה את הנושא הזה לא בפעם הראשונה, כי המצב של גני השעשועים בארץ, ובישובים הערבים בפרט, לא טוב.
ג'מאל זחאלקה: אמנם אני שומע על שיפור, אבל אני לא שמעתי עד עכשיו מספרים מדויקים.
ג'מאל זחאלקה: יש בדיקה איכותית.
ג'מאל זחאלקה: אמרו לי שערוץ 10 ערך בדיקה, אבל זה לא בדיקה רצינית.
עמרם מצנע: ערוץ 10?
ג'מאל זחאלקה: כן, הוא מכין כתבה גדולה על הנושא הזה, על גני שעשועים בקיץ.
ג'מאל זחאלקה: אני חושב שטוב שעושים את זה, טוב שנושא כל-כך "אפור" עולה לכותרות.
ג'מאל זחאלקה: אנחנו רואים גם מהנוכחות בוועדה, זה לא כמו דיונים אחרים.
ג'מאל זחאלקה: זה נושא חשוב.
ג'מאל זחאלקה: הפגיעות בארץ מסתכמות בהיקפים גדולים, יותר מ-1,000, 1,200, 1,500 נפגעים בחלק מן השנים, שמגיעים לבתי-חולים ומטופלים עקב פגיעה במתקן שעשועים.
ג'מאל זחאלקה: לצערנו היו גם אנשים שמתו.
ג'מאל זחאלקה: בקלנסואה בשנה שעברה מת בחור צעיר בגן שעשועים, וגם בכפר קרע לפני כמה שנים מת צעיר.
עמרם מצנע: כשאתה אומר "בחור צעיר" – הכוונה לילד?
ג'מאל זחאלקה: לא בחור צעיר אלא ילד, סליחה.
ג'מאל זחאלקה: מת ילד בגן שעשועים.
ג'מאל זחאלקה: עינינו הרואות.
ג'מאל זחאלקה: אני לא מומחה גדול בתקינה, אבל אני רואה שגן שעשועים יכול להיות מסוכן.
ג'מאל זחאלקה: רוב הפגיעות של ילדים הן פגיעות מנפילה, כאשר התקינה של משטח בולם זעזועים לא מיושמת.
ג'מאל זחאלקה: חלק מן הילדים נתקעים בשלבים של המתקנים, נתפס הצוואר, נתפס הראש ואז זה הרבה יותר מסוכן והפגיעה הרבה יותר גדולה.
ג'מאל זחאלקה: אלה דברים שניתן למנוע.
ג'מאל זחאלקה: הנושא הזה מטופל על-ידי משרד הכלכלה, על-ידי משרד החינוך, על-ידי הרשויות המקומיות ועל-ידי משרד הפנים.
ג'מאל זחאלקה: יש הרבה ראשים שמטפלים בעניין הזה.
ג'מאל זחאלקה: המטרה כמובן היא לא הפיקוח, המטרה להגיע למצב של גן שעשועים תקני, שגני השעשועים יהיו תקניים כפי שהתקן הישראלי מחייב, ויש היום תקינה אירופאית, ויש השוואה אירופאית, ומדינות ה-OECD נבדקות אחת-אחת מה מצבן.
ג'מאל זחאלקה: יש גם דוחות שהתפרסמו בנושא הזה על מצבה של ישראל.
ג'מאל זחאלקה: היא נמצאת באמצע בהשוואה למדינות אירופה, היא נמצאת במקום 12 מתוך 24.
ג'מאל זחאלקה: אבל זה לא מחויב המציאות.
ג'מאל זחאלקה: לא מדובר במדינה ענקית, דברים ניתנים לפיקוח.
ג'מאל זחאלקה: דרך אגב, חלק גדול מן הרשויות המקומיות פשוט לא מזמינות בדיקה שנתית של מכון התקנים.
ג'מאל זחאלקה: חלק גדול מן הבדיקות נערכות, הגן נפסל אבל הוא ממשיך לפעול.
ג'מאל זחאלקה: פסול ופועל.
ג'מאל זחאלקה: זה גם מצב שצריך לתת עליו את הדעת.
ג'מאל זחאלקה: ניסיתי לטפל בזה בחקיקה לפני כמה שנים.
ג'מאל זחאלקה: אני חושב שהתקנות של משרד החינוך, של משרד הפנים ושל משרד הכלכלה בנושא הזה מספיקות וצריך ליישם אותן, פשוט מאוד.
ג'מאל זחאלקה: למה להדק את הפיקוח?
ג'מאל זחאלקה: כי אין דרך אחרת.
ג'מאל זחאלקה: יש מערכת פיקוח קיימת, היא יעילה מבחינת הדוחות שהיא מוציאה, אבל הדוחות האלה לרוב לא מיושמים.
ג'מאל זחאלקה: בישובים הערביים יש טענה של הרשויות המקומיות שאין להן כסף לתקן מתקני שעשועים.
ג'מאל זחאלקה: אני בעד לסגור גן שעשועים לא תקני ומסוכן, ואני רוצה לשמוע.
ג'מאל זחאלקה: יש גם דרגות של אי-תקניות.
ג'מאל זחאלקה: כלומר יש גן שהוא לא תקני ופסול אבל הוא לא מסוכן לשימוש, אבל יש כאלה שהם סכנת נפשות ובהם צריך לטפל.
ג'מאל זחאלקה: אני מקווה שבסוף היום הוועדה תחליט להמליץ על סגירה של גני השעשועים המסוכנים האלה.
ג'מאל זחאלקה: אני רוצה לשמוע על דוחות.
ג'מאל זחאלקה: הנושא הזה לא מפוקח.
ג'מאל זחאלקה: גם האינפורמציה לא מספקת.
ג'מאל זחאלקה: לכן חשוב שוועדת החינוך, התרבות והספורט תיכנס לעובי הקורה.
ג'מאל זחאלקה: אם יש שיפור היום אז זה עקב הפעולה של הוועדה.
ג'מאל זחאלקה: אני אומר לך, זה הדיון אולי השישי או השביעי שאני נוכח בו בוועדת החינוך, התרבות והספורט בנושא הזה.
ג'מאל זחאלקה: ועדת החינוך לקחה את הנושא הזה על אחריותה וטיפלה בו, ואני חושב שעליה להמשיך לטפל בו ולפקח על הגורמים כך שבשנה הזאת בעיות שאפשר לתקן מהר יתוקנו, גני שעשועים מסוכנים ייסגרו, ובשנה הבאה נבוא במצב הרבה יותר טוב.
ג'מאל זחאלקה: זה אפשרי, זה לא עלויות גדולות, זה לא דברים בשמים, ואלה, דרך אגב, חובות.
ג'מאל זחאלקה: אם כל רשות תמלא את חובתה הכול יהיה בסדר.